
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 27 februarie 2012
Nr.29/08
RAPORT

asupra propunerii legislative pentru completarea alin. (1) al art. 264 din Legea educaţiei naţionale nr. 1/2011 

(Plx. 783/2011)


1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 783 din 01 februarie 2012, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă privind completarea alin. (1) al art. 264 din Legea educaţiei naţionale nr. 1/2011.

Pentru întocmirea raportului, Comisia a analizat avizul primit de la Comisia juridică, de disciplină şi imunităţi, Comisia pentru buget, finanţe şi bănci, avizul Consiliului Legislativ, precum şi avizul Consiliului Economic şi Social.

Propunerea legislativă are ca obiect de reglementare modificarea Legii educaţiei naţionale nr. 1/2011, cu modificările şi completările ulterioare, în sensul acordării gradaţiei de merit şi pentru personalul didactic auxiliar, nu doar pentru personalul didactic. Prin modificarea adusă, gradaţia de merit se va acorda, prin concurs, pe o perioadă de 5 ani, pentru 16% din posturile didactice şi didactice auxiliare existente la nivelul inspectoratului şcolar, reprezentând 25% din salariul de bază. 


2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 15 deputaţi, din 26 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat domnul Andrei Gheorghe Kiraly – secretar de stat în cadrul Ministerului Educaţiei, Cercetării, Tineretului şi Sportului. 


5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 21 februarie 2012, Comisia a propus, cu unanimitatea voturilor celor prezenţi, adoptarea propunerii legislative, cu amendamentele din Anexă.

ANEXĂ

1. Amendamente admise

	Nr.

crt.
	Legea nr. 1/2011
	Text 

propunere legislativă
	Text propus de Comisie

(autorul amendamentului)
	Motivare

	1. 
	---
	Titlul Legii: Lege pentru completarea alin. (1) al art. 264 din Legea educaţiei naţionale nr.1/2011
	Titlul Legii: Lege pentru modificarea alin. (1) al art. 264 din Legea educaţiei naţionale nr.1/2011
Autor: Comisia
	Respectarea normelor de tehnică legislativă

	2. 
	---
	Articol unic. – Alineatul (1) al articolului 264 din Legea educaţiei naţionale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările şi completările ulterioare, se completează şi va avea următorul cuprins:
	Articol unic: – Alineatul (1) al articolului 264 din Legea educaţiei naţionale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările şi completările ulterioare, se modifică şi va avea următorul cuprins:
Autor: Comisia
	Respectarea normelor de tehnică legislativă

	3. 
	Art. 264 – (1) Personalul didactic din învăţământul preuniversitar beneficiază de gradaţie de merit, acordata prin concurs. Aceasta gradaţie se acordă pentru 16% din posturile didactice existente la nivelul inspectoratului şcolar şi reprezintă 25% din salariul de bază. Gradaţia de merit se atribuie pe o perioadă de 5 ani.
	„(1) Personalul didactic şi didactic auxiliar din învăţământul preuniversitar beneficiază de gradaţie de merit, acordată prin concurs. Această gradaţie se acordă pentru 16% din posturile didactice şi didactice auxiliare existente la nivelul inspectoratului şcolar şi reprezintă 25% din salariul de bază. Gradaţia de merit se atribuie pe o perioadă de 5 ani.”
	Text nemodificat.
	


PAGE  
3

_1385455662.unknown

